Un mort şi patru răniţi în SUA, inclusiv copii, într-un atac armat la San Antonio. Doi suspecţi au tras cu puşti semiautomate spre o casă
O persoană a fost ucisă, iar alte patru au fost rănite grav joi într-un atac armat într-un cartier rezidenţiale la San Antonio, în Texas, relatează publicaţia locală Ksat şi ABC News, transmite News.ro.
Doi suspecţi neidentificaţi au tras 20-25 de focuri către o casă cu puşti semiautomate, a anunţat într-o conferinţă de presă şeriful comitatuluiBexar,Javier Salazar.
”Este un miracol că nu avem cinci cadavre în acest moment”, a declarat el.
Serviciile şerifului au anunţat un prim bilanţ de cinci victime, doi adulţi şi trei copii în vârstă de până la zece ani, în stare gravă, în urma tirurilor.
Un medic legist a anunţat ulterior că o persoană a murit din cauza rănilor, fără să precizeze dacă este vorba despre un adult sau dspre un copil.
Potrivit şerifului este vorba despre un atac ţintit, iar autorii îşi cunoşteau victima, din cauza modului de operare.
O anchetă era în curs.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank